RAjjiv Sukhla
రాజీవ్‌ శుక్లా నేతృత్వంలో ఏడుగురితో బిసిసిఐ కమిటీ
ముంబయి: భారత క్రికెట్‌ నియంత్రణ మండలి (బిసిసిఐ) లో పారదర్శకత కోసం లోథా కమిటీ సూచించిన సం స్కరణల అమలుపై విశ్లేషించేందుకు మంగళవారం బిస ిసిఐ ఒక కమిటీని ఏర్పాటు చేసింది. ఐపిఎల్‌ ఛైర్మన్‌ రాజీవ్‌ శుక్లాని కమిటీ ఛైర్మన్‌గా నియమిస్తూ మరో ఆరు గురిని కమిటీ సభ్యులుగా చోటు కల్పించింది. ఇందులో మాజీ క్రికెటర్‌ సౌరవ్‌ గంగూలీకి కూడా బెంగాల్‌ క్రికెట్‌ అసోసియేషన్‌ (క్యాబ్‌) అధ్యక్షుడి హోదాలో చోటు దక్కింది. గత ఏడాది లోథా సంస్కరణలు అమలుపై సుప్రీంకోర్టు ఇచ్చిన తీర్పును ఎంత త్వరగా, మెరుగ్గా బోర్డులో అమలు చేయవచ్చునో ఈ కమిటీ విశ్లేషించి నివే దికను జూలై మూడో వారంలోగా సమర్పించనుంది. సోమ వారం జరిగిన బిసిసిఐ సర్వసభ్య సమావేశంలో కమిటీని ఏర్పాటు చేయాలని నిర్ణయించగా, తాజాగా సభ్యుల నియామకం పూర్తయింది.
రాజీవ్‌ శుక్లా చైర్మన్‌గా, సౌరవ్‌ గంగూలీ, టిసి మాథ్యూ, నబ భట్టాఛర్జీ, జేషా, అనిరుథ్‌ చౌదరి, అమితాబ్‌ చౌదరితో కూడిన ఏడుగురు సభ్యులు కమిటీలో ఉండనున్నారు. ఈకమిటీకి అమితాబ్‌ ఛౌదరి కన్వీనర్‌గా వ్యవహరిస్తారని బిసిసిఐ ప్రతినిధులు తెలిపారు. జూన్‌ 30న కమిటీ సభ్యులందరూ తొలిసారి సమావేశం కానున్నారు.